Iechyd Y Cyhoedd, Cymru Enwi a dod i rym 1 1 Enw’r Rheoliadau hyn yw Rheoliadau Diogelu Iechyd (Cyfyngiadau Coronafeirws) (Rhif 5) (Cymru) (Diwygio) (Rhif 5) 2022. 2 Daw’r Rheoliadau hyn i rym ar 18 Chwefror 2022. Diwygio Rheoliadau Diogelu Iechyd (Cyfyngiadau Coronafeirws) (Rhif 5) (Cymru) 2020 2 1 Mae Rheoliadau Diogelu Iechyd (Cyfyngiadau Coronafeirws) (Rhif 5) (Cymru) 2020 wedi eu diwygio fel a ganlyn. 2 Yn rheoliad 3, yn lle “25 Chwefror 2022” rhodder “28 Mawrth 2022”. 3 Yn rheoliad 10— a yn lle paragraff (5)(a) rhodder— a sydd wedi cwblhau cwrs o ddosau— i o frechlyn awdurdodedig, neu ii o frechlyn o dan raglen frechu’r Deyrnas Unedig dramor, a bod y diwrnod y cafodd y person y cysylltiad agos a arweiniodd at yr hysbysiad a ddisgrifir yn rheoliad 8(1) yn fwy na 14 o ddiwrnodau ar ôl y diwrnod y cwblhaodd y person y cwrs hwnnw o ddosau, a ; b yn lle paragraff (7) rhodder— 7 At ddibenion paragraff (5)— a mae person wedi cwblhau cwrs o ddosau o frechlyn awdurdodedig— i os yw’r person wedi cael y cwrs cyflawn o ddosau a bennir— aa yn y crynodeb o nodweddion y cynnyrch a gymeradwywyd fel rhan o’r awdurdodiad marchnata ar gyfer y brechlyn awdurdodedig, neu bb yn y cyfarwyddiadau defnyddio a gymeradwywyd fel rhan o’r awdurdodiad gan yr awdurdod trwyddedu ar sail dros dro o dan reoliad 174 o Reoliadau Meddyginiaethau Dynol 2012 ; ii os yw’r person wedi cael dos o un brechlyn awdurdodedig a dos o frechlyn awdurdodedig gwahanol; iii os yw’r person wedi cael o leiaf dau ddos o unrhyw frechlyn y cyfeirir ato yn is-baragraff (d) o’r diffiniad o “brechlyn awdurdodedig” yn rheoliad 3(14) o’r Rheoliadau Teithio Rhyngwladol; b mae person wedi cwblhau cwrs o ddosau o frechlyn o dan raglen frechu’r Deyrnas Unedig dramor— i os yw’r person wedi cael y cwrs cyflawn o ddosau o frechlyn fel y’i pennir yng nghanllawiau’r gweithgynhyrchydd ar gyfer y brechlyn hwnnw; ii os yw’r person wedi cael dos o un brechlyn o dan raglen frechu’r Deyrnas Unedig dramor a dos o frechlyn gwahanol o dan raglen frechu’r Deyrnas Unedig dramor; iii os yw’r person wedi cael dos o frechlyn awdurdodedig a dos o frechlyn o dan raglen frechu’r Deyrnas Unedig dramor. c ym mharagraff (8)— i yn lle is-baragraff (a) rhodder— a mae i “brechlyn awdurdodedig” yr ystyr a roddir yn rheoliad 3(14) o’r Rheoliadau Teithio Rhyngwladol; ; ii ar ôl is-baragraff (b) mewnosoder— ba ystyr “y Rheoliadau Teithio Rhyngwladol” yw Rheoliadau Diogelu Iechyd (Coronafeirws, Teithio Rhyngwladol) (Cymru) 2022 ; ; iii yn is-baragraff (d), yn lle “i “marketing authorisation” yn rheoliad 8(1) o Reoliadau Meddyginiaethau Dynol 2012” rhodder “yn rheoliad 3(14) o’r Rheoliadau Teithio Rhyngwladol”; iv ar ôl is-baragraff (e) mewnosoder— f mae i “rhaglen frechu’r Deyrnas Unedig dramor” yr ystyr a roddir yn rheoliad 3(14) o’r Rheoliadau Teithio Rhyngwladol. 4 Hepgorer rheoliad 10C. 5 O flaen rheoliad 11 mewnosoder— Darpariaeth drosiannol: gofynion ynysu 10D Pan— a bo’n ofynnol i berson (“ P ”) beidio ag ymadael â’r man lle y mae P yn byw, neu fod y tu allan iddo, yn unol â rheoliad 8(2) (“y gofyniad i P ynysu”) yn union cyn 18 Chwefror 2022, a b pe bai P wedi cael hysbysiad a ddisgrifir yn rheoliad 8(1) ar neu ar ôl y dyddiad hwnnw, byddai P (oherwydd cymhwyso rheoliad 10(5) fel y’i diwygir gan Reoliadau Diogelu Iechyd (Cyfyngiadau Coronafeirws) (Rhif 5) (Cymru) (Diwygio) (Rhif 5) 2022) yn cael ei eithrio rhag y gofyniad i beidio ag ymadael â’r man lle y mae P yn byw, neu fod y tu allan iddo, yn unol â rheoliad 8(2), mae’r gofyniad i P ynysu yn peidio â bod yn gymwys ar ddechrau 18 Chwefror 2022. 6 Hepgorer rheoliad 16A. 7 Yn rheoliad 18(1), hepgorer “neu 16A(1)”. 8 Yn rheoliad 25(3)(a)(i), hepgorer “neu 16A(1)”. 9 Yn rheoliad 26, yn lle “rheoliadau 16(1) ac 16A(1)” rhodder “rheoliad 16”. 10 Hepgorer rheoliad 30A. 11 Hepgorer rheoliad 40A. 12 Yn Atodlen 8— a ym mharagraff 1— i yn is-baragraff (1)(a), hepgorer “neu 16A”; ii yn is-baragraff (2)(b), hepgorer “neu 16A”; b ym mharagraff 2— i yn is-baragraff (3)(a), hepgorer “neu 16A”; ii yn is-baragraff (4)(b)(ii), hepgorer “neu 16A”; iii yn is-baragraff (4)(c), hepgorer “neu 16A”; c ym mharagraff 3(3)(c), hepgorer “neu 16A”; d ym mharagraff 4(1)(b), hepgorer “neu 16A”. Diwygio Rheoliadau Diogelu Iechyd (Cyfyngiadau Coronafeirws) (Swyddogaethau Awdurdodau Lleol etc.) (Cymru) 2020 3 Yn rheoliad 3(1) o Reoliadau Diogelu Iechyd (Cyfyngiadau Coronafeirws) (Swyddogaethau Awdurdodau Lleol etc.) (Cymru) 2020 , yn lle “25 Chwefror 2022” rhodder “28 Mawrth 2022”. Mark Drakeford Y Prif Weinidog, un o Weinidogion Cymru 16 Chwefror 2022